Le Mespris de la vie et consolation contre la mort/« Fauche, souvente-fois la fuitte de la mort »
# Le Mespris de la vie et consolation contre la mort/« Fauche, souvente-fois la fuitte de la mort »

### CLXVI.

Fauche, souvente-fois, la fuitte de la mort Fait que nous y courons, comme cil qui de crainte De se precipiter, s'eslance sans contrainte Dans un abysme noir duquel il ne ressort.

Quant malgré lesperance en nos ames tient fort La peur du mal futur, si vive en est l'attainte Que chassant de nos ceurs toute constance enfrainte Elle nous fait mourir de nostre propre effort.

Cela donc seul est fort qui sans frayeur aucune Ne la pouvant fuit endure la fortune Et la differe aussi la pouvant differer.

C'est lascheté de crainte ou de hair sa vie, Mais combattre sans peur la fortune & l'envie Cest l'un des grans honneurs ou l'on puisse aspirer.

